ערן שדר

שמאל|ממוזער|160px|מתוך הקליפ "פול על הגבעה", 2011
שמאל|ממוזער|160px|מתוך הפינה "JTV", בערוץ ביפ
ערן שדר (נולד ב-11 באוקטובר 1968) הוא שחקן, קומיקאי, במאי, תסריטאי, מחזאי ובעל חברת הטיולים "התרבוש".

קורות חייו
ערן שדר נולד בחולון ומגיל ארבע ועד הצבא התגורר ברעננה. הוא למד בבית הספר התיכון אוסטרובסקי ברעננה. שירת בצבא במסגרת הנח"ל בגרעין אבגר.

בתום שירותו הצבאי היה בעל עסק לגינון ושיחק בקבוצת התיאטרון 'הגדה השמאלית'. הוא השתתף בקומדיות 'ערב פנוי' ו'אינטרוויו', בבימויו של גיל אלון. הקבוצה זכתה במקום הראשון בשתי ההצגות, בפסטיבל 'ארינה' בגרמניה ואחר-כך נסע לטיול ארוך באפריקה.

הוא למד משחק ב-'Rose Bruford College of Speech & Drama', בית ספר למשחק בלונדון (1994–1995) ואחר-כך שב לישראל וסיים את המסלול התלת-שנתי בסטודיו למשחק חולון (1995–1997). במהלך לימודיו הצטלם ל-'סופר בוי', סרט קולנוע לילדים בכיכובו של תום אבני, בתפקיד ראשי של האח קול. הצגת הגמר בה השתתף הייתה "מעגל הגיר הקווקזי" מאת ברטולט ברכט. שדר שיחק בתפקיד הראשי של אצדק. ההצגה השתתפה בפסטיבל עכו. אחר כך הצטרף לתיאטרון חיפה בו שיחק בשתי הצגות: "להיות או לא להיות" ו"המלט".

ב-2000–2001 כתב מחזמר קומי בשם הקרפדים ביחד עם אילן גנני. הקומדיה הופיעה בתיאטרון צוותא בתל אביב בשנים אלו. בהצגה זו השתתפו מלבד שדר גם אילן גנני, ניר מנקי ועמי סמולרצ'יק. את ההצגה ביים אורי הוכמן.
הוא שיחק בקומדיית המצבים "שאול" בתפקיד הקבוע דוד השוטר (2002).

שדר יצר ביחד עם חגי לפיד את הפינה הסאטירית-מוקומנטרית "J.TV". שדר, שכתב ושיחק בתוכנית, גילם את דמותו של ג'רלד גולדנבלום כתב של רשת טלוויזיה יהודית מברוקלין JTV (Jewish Television), על מנת לעשות כתבות על ארץ הקודש. הפינה שודרה ב'HOT'-ערוץ 'ביפ' בשנים 2002–2006. בערוץ ביפ בכבלים ב-3 תוכניות שונות: "שי ודרור", "פיני הגדול" ו"הרצועה". את רוב הפינות ביים וערך הבמאי יורם זק. חנוך דאום כתב עליו במעריב שהוא "עושה את הטלוויזיה הכי מצחיקה שיש היום בישראל".

ניב הדס כתב על התוכנית בהעיר: "'ג'יי.טי.וי' היא תוכנית הטלוויזיה החשובה של השנה."

ב-2008. כתב ושיחק בפינה ב"עד כאן" תוכניתם של אורי גוטליב ויעקב כהן, בערוץ Yes', בתפקיד "התחקירן הטוב בעולם".

ב-2010 שיחק בתפקיד הראשי ב'ליברמן הקטן', קומדיה מוקומנטרית לאינטרנט ('Yes').
ב-2011 כתב וביים הצגת יחיד בשם "פיפ", בכיכובה של מירב קופרברג, זוכת קרן רבינוביץ' ל-2013.

ב-2012 שיחק בתפקיד קבוע ב'פוטו פיניש' תוכנית קומית יומית בהנחיית אלי פיניש ('ערוץ 1'). הוא גילם את דמותו של כתב התוכנית באולימפיאדה ובעתיד.
ב-2013 הצטלם לסדרות הטלוויזיה הקומיות "בלתי הפיך", "אבודים באסיה" ו"רמזור" ולסרט הקולנוע "טוביאנסקי".

ב-1997 הקים את "התרבוש - סיורים בתל אביב": חברה לסיורים עירוניים בהנחיית שחקנים, המשלבים היסטוריה, הומור ומשחק. ב-2013 נבחרה "התרבוש" בידי המגזין Time Out תל אביב לחברת הסיורים הטובה בתל אביב.

בינואר 2018 מגלם בסדרה כפולה את הדוקטור חילמי רופא של סלבים לצד דין הפנר, גליה ישי, נועה קירל, שלום אסייג, עופר שכטר ועוד.

תפקידים

 2018 כפולה - משחק את ד״ר חילמי 2015 שחקן - קולנוע 'טוביאנסקי' - סרט קולנוע בבימויו של ריקי שלח בתפקיד לוויצה. 2013 שחקן - טלוויזיה 'רמזור' - סדרה קומית בבימויו של אוהד פרח (העונה החדשה - טרם שודר) בתפקיד הסקסולוג. 2013 שחקן - טלוויזיה 'אבודים באסיה' - סדרה קומית בבימויו של יובל שפרמן ('Yes') בתפקיד הצפר. 2013 שחקן - טלוויזיה 'בלתי הפיך' - סדרה קומית מאת ובבימויה של סיגל אבין בכיכובה של עדי אשכנזי בתפקיד ד"ר חיימון. 2012 שחקן - טלוויזיה 'פוטו פיניש' תוכנית קומית יומית בהנחיית אלי פיניש ('ערוץ 1') בתפקיד הקבוע: כתב התוכנית באולימפיאדה ובעתיד. 2 עונות. 2011 מחזאי ובמאי 'פיפ' - הצגת יחיד, הופיעה לראשונה במסגרת פסטיבל מרכז הבמה בתיאטרון ג'ראר בכר. שחקנית- מירב קופרברג. זוכת קרן רבינוביץ' ל-2013. 2011 שחקן - טלוויזיה 'פול על הגבעה' קליפ לשיר בביצוע של הראפר פיצי ג'י (אילן גנני). 2010 שחקן - טלוויזיה 'צר לי צ'רלי' קליפ לשיר בביצוע של הזמרת קרולינה. 2010 שחקן - טלוויזיה 'ליברמן הקטן' קומדיה מוקומנטרית לאינטרנט ('Yes') בימוי וכתיבה: טל חיון וירון קוור. בתפקיד הראשי: ליברמן הקטן. 2008 תסריטאי ושחקן – טלוויזיה 'עד כאן' - תוכנית סאטירה יומית בהנחיית אורי גוטליב ויעקב כהן ('Yes') בתפקיד "התחקירן הטוב בעולם". כול העונות. 2006 תסריטאי ושחקן – טלוויזיה 'הרצועה' בהנחיית טל ברמן במאים: יואב גורפינקל, אמיר (פלדי) פלדמן.
בפינה הקבועה "J.TV" בתפקיד ג'ארלד גולדנבלום. ('Hot'-ערוץ 'ביפ'). 2005 תסריטאי ושחקן – טלוויזיה 'פיני הגדול' בהנחיית גיל קופטש במאי: יורם זק בפינה הקבועה "J.TV" בתפקיד ג'ארלד גולדנבלום. ('HOT'-ערוץ 'ביפ'). 2004 שחקן - קולנוע 'תגובה מאוחרת' (סרט קולנוע בכיכובו של ליאור מילר) במאי ותסריטאי: שמוליק קלדרון. 2004 תסריטאי ושחקן – רדיו 'תוכנית הערב' בהנחיית שי גולדשטיין ודרור רפאל (רדיו תל אביב). בתפקיד הכתב הכלכלי. 2002 תסריטאי ושחקן – טלוויזיה 'שי ודרור' בהנחיית שי גולדשטיין ודרור רפאל ('Hot'-ערוץ 'ביפ'). 2002 תסריטאי ושחקן – טלוויזיה 'לוחמי המסך' (תוכנית מערכונים) במאי: בן בכר. ('Hot'-ערוץ 'ביפ'). 2002 שחקן - טלוויזיה 'שאול' (סיטקום בכיכובו של דוב'לה גליקמן) במאי: איתן ענר. בתפקיד הקבוע: דוד השוטר 2004-2001 שחקן - תיאטרון 'אלתוריישן' (מופע אימפרוביזציה) במאי: אלי גלפרין. 'בואו נשחק תיאטרון' (מופע אימפרוביזציה) במאי: סער בן יוסף. 2001-2000 מחזאי ושחקן - תיאטרון 'הקרפדים' (קומדיה/מחזמר) במאי: אורי הוכמן. ('צוותא - תל אביב'). בתפקיד ראשי: נוח המוסכניק. 2000 שחקן - תיאטרון 'עורלה' ('צוותא תל אביב'). במאית: סיגל אבין. במסגרת פסטיבל תיאטרון קצר. 2000 שחקן - תיאטרון 'המלט' (תיאטרון חיפה) במאי: סטיבן ברקוף. בתפקיד המלך אביו של המלט. 1999 שחקן - תיאטרון 'להיות או לא להיות' (תיאטרון חיפה)במאי: רוני פינקוביץ'. בתפקיד הלמוט שצנקראוף קצין הס.ס.. 1998 שחקן - קולנוע 'סופר בוי' (סרט קולנוע לילדים בכיכוב תום אבני) במאי: חנוך רוזן. בתפקיד ראשי: האח קול. 1998 שחקן - תיאטרון 'מעגל הגיר הקווקזי' (פסטיבל עכו) במאי: שולי כהן בתפקיד הראשי: אצדק. 1997 שחקן - טלוויזיה 'פתיחה 1812' (דרמה קומית בכיכוב עמי סמולרצ'יק) במאי: מנשה נוי. בתפקיד מיקי המ"פ. 1997 שחקן - קולנוע 'אהבה אסורה' (סרט קולנוע בכיכוב איילת זורר ויחזקאל לזרוב) במאי: יוסי זומר. בתפקיד: שמעון קנייבסקי ראש מחלקת הצניעות. 1997 שחקן - תיאטרון 'גשם של אור' במאית: גבי אלדור. 1993-1992 מחזאי ושחקן - תיאטרון 'ערב פנוי', 'אינטרוויו' (קומדיות) קבוצת התיאטרון 'הגדה השמאלית'. במאי: גיל אלון. (זכייה במקום הראשון בשתי ההצגות, בפסטיבל 'ארינה' בגרמניה).

קישורים חיצוניים

 אתר חברת הטיולים "התרבוש"
 ערן שדר, באתר וואלה!

 ראיון עם ערן שדר בתוכנית הבוקר "המקצוענים", ערוץ 10, בהנחיית שירה פליקס, 8 בנובמבר 2009
 מתוך תוכנית הלקט "ג'רלד בארץ הקודש" של הפינה JTV, ערוץ ביפ, 2005
 ענת מוניץ, ריאיון - חשיפה לקול שבדרך כלל אינו נשמע, באתר הבמה, 16 בדצמבר 2012
 מור זומר–יעקב, חשופה - ביקורת ההצגה "PEEP", באתר "מרתה יודעת", 13 בדצמבר 2012
 'צר לי צ'רלי' קליפ לשיר בביצוע של הזמרת קרולינה

הערות שוליים

קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:במאי תיאטרון ישראלים
קטגוריה:תסריטאי טלוויזיה ישראלים
קטגוריה:מחזאים ישראלים
קטגוריה:בוגרי תיכון אוסטרובסקי
קטגוריה:חברי גרעיני נח"ל
קטגוריה:ישראלים שנולדו ב-1968